**LIQUI MOLY blir offisiell sponsor for VM i håndball 2019**

Mesterskapet foregår i Danmark og Tyskland og skal gjøre det enklere å kjenne igjen oljeprodusenten

**August 2018 – Den tyske eksperten på olje- og tilsetningsstoffer, LIQUI MOLY, utvider sponsingen av idrettsarrangementer:** **Selskapet er nå også offisiell sponsor av verdensmesterskapet i håndball som arrangeres i Danmark og Tyskland i januar.** **"Dette verdensmesterskapet er en av våre største globale sponsoravtaler", sier Peter Baumann, markedsføringsansvarlig hos LIQUI MOLY.**

Under alle de 96 kampene i verdensmesterskapet vil den blå og røde logoen være synlig både bak mål og på vantet. "Det gjør ikke bare merkevaren vår godt synlig for de hundretusener av tilskuere som er til stede på kampene, men også for mange millioner sportsentusiaster som sitter foran skjermen", sier Peter Baumann.

Innen motorsport har LIQUI MOLY lenge vært til stede, f.eks. på verdensmesterskapet for motorsykkelsport, MotoGP, og i TCR-serien. "Vi ønsker imidlertid også å gjøre merkevaren vår mer kjent utenfor motorsporten, og slik sett er VM i håndball en flott mulighet", sier Peter Baumann. "Det internasjonale omfanget et VM og den tilhørende, globale mediedekningen av mesterskapet får, gir oss enorme muligheter." Håndball er heller ikke nytt for LIQUI MOLY, for selskapet har også tidligere sponset en rekke turneringer og lag. Økt merkevarekjennskap fører til økt salg, det er LIQUI MOLYs tankegang.

LIQUI MOLY kommer til å invitere en rekke kunder til verdensmesterskapet. Og det er ikke bare idrettsglede som kommer til å stå i fokus: "Det som skjer på banen beskriver også godt hvordan vi fungerer som selskap: samarbeid, evne til å handle raskt og en ufravikelig vilje til å være best", sier Peter Baumann.

**Om LIQUI MOLY**

LIQUI MOLYs unikt rikholdige bilkjemiske sortiment omfatter rundt 4000 produkter: motoroljer og additiver, fett og pastaer, sprayer og bilpleie, klebe- og tetningsmidler. LIQUI MOLY, som ble grunnlagt i 1957, utvikler og produserer utelukkende i Tyskland. Selskapet er der ubestridt markedsleder på additiver, og blir gang på gang stemt frem som beste oljemerke. Selskapets produkter forhandles i 120 land, og omsetningen i 2017 kom på 532 millioner euro.

**Kontaktinformasjon:**

LIQUI MOLY GmbH

Peter Szarafinski

Jerg-Wieland-Str. 4

89081 Ulm-Lehr

Germany

Tel.: +49 7 31/14 20 189

Fax: +49 7 31/14 20 82

Peter.Szarafinski@liqui-moly.de